
A LOITA PERMANENTE: 

por Jose Maria FernAndez Perez 



Jose Maria Fernandez Perez. 


O meu pai era Andres Fernandez Perez e faleceu a 30 de 
xaneiro de 1935. Casara en segundas nupcias coa mina nai 
Amanda Perez Rei. Do seu anterior matrimonio con Rosa 
Vidal Garcia tivo catro fillos. A mina nai tivo tres en total. 
Ao morrer o meu pai, a mina nai puxose mal da cabeza e 
con 11 anos meteronme no Hospicio, de onde sain en 1946, 
para vivir na casa da mina irma Antonia Perez Rei, que foi 
para todos os efectos para min, como unha nai, xa que coa de 
verdade, case non convivin. Cando traballaba na Bazan en- 
tregaballe o dineiro que gahaba e ela dabame unha paga para 
os meus gastos. A relacion co meu pai tamen era minima, eu 
no Hospicio e el navegando. 

O Hospicio 

Cando entrei en 1935, estaba a Republica e o Hospicio 
era laico. Iamos todos os dias ao Teatro Rena, ao cine e cando 
habia teatro o sabado tamen iamos (despois de ducharnos). 
Os xoves e domingos iamos ao Teatro Jofre. Pero xa en 1937 
unhas monxas fixeronse cargo e suprimiron o cine porque 
nos pervertia. Podiamos ir ao campo do Infernino cando ha- 
bia futbol. 

Os profesores eran civis. Volveu entrar Luis Cereijo, que 
o desterraran durante a Republica e que era un fanatico se- 
guidor do fascismo. Ao levantarnos tinamos que rezar, tamen 
antes e despois de comer e cear. Tamen rezabamos o Rosario 
e mais que estudar memorizabamos uns libros que enxalza- 
ban a Deus, a Franco e aos santos. 

Cando tiha 14 anos a miha irma Antonia falou coas monxas 
para dicirlles que debia examinarme para entrar a traballar en 
BAZAN, pero elas non me deixaron, porque querian man- 
darine ao Seminario de Mondonedo. Con todo, un sacerdote, 
Enrique Chao Espiha, que era profesor do Instituto, adver- 
tiume e grazas a el, cando terminei a aprendizaxe aos 16 anos 
empecei a recibir clases para delineacion ou administrative. 
Antes de asistir a clase paseaba polo Canton ou a Rua Real e 
ao decatarse as monxas, acabaronse as clases. 

Cando sain do Hospicio en 1946, nunca fora a un baile ou 
a unha festa. Nunha destas conecin a que foi a miha muller, 
Maria del Carmen Hermida Cobo. Conecina con 16 anos e 
casei aos 19. 

O impacto da guerra. 

As consecuencias da Guerra Civil incidiron na miha fa- 
milia nos dous bandos. Rosa Francisca Manuela Fernandez 
casou con Juan Gerardo Garcia Lopez, suboficial da Mari- 
na de Guerra e que loitou no bando republicano a bordo 

do cruceiro “Libertad”. Ao terminar a guerra tivo a sorte de 
poder refuxiarse en Alxeria e evitar o fusilamento. Posterior- 
mente trasladouse a Francia. Rosa, por ter contacto cos gue- 
rrilleiros, estivo no carcere de Laredo (Santander) e ao salr 
traballou na fabrica de lapis de HISPANIA. 

Gonzalo Iglesias Fernandez, mais conecido por Chalo, foi 
vivir a Asturias. As suas fillas mandaron ao concello de Fene 
un fax agradecendo a homenaxe a corporacion republicana 
masacrada polos franquistas en 1936. Nunca quixo regresar a 
Fene para non atoparse cos falanxistas que asasinaron ao seu 
pai, ao seu irman e ao seu cunado. 

O seu pai era Andres Iglesias Garrote e era o segundo tenen- 
te de alcalde do concello de Fene. 

Maria Antonia Fernandez Vidal, unha das minas irmas, 
estaba casada con Alfonso Manuel Fernandez Pardo, subofi- 
cial da marina, que loitou no bando franquista a bordo do 
cruceiro Almirante Cervera. Faleceu en febreiro de 1938 a 
consecuencia dun ataque da aviacion republicana. As viuvas 
de guerra, empregabanas en BAZAN como calquistas ou lies 
concedian un estanco. O seu estaba na rua Real. 

bazAn 

Entrei a traballar en Bazan en 1943. Aquel duro mundo 
laboral impactoume. A xente levaba a caldeireta debaixo do 
brazo e para entrar, marcaban o paso calzando zocos cos que 
espertaban a todo o mundo. Ainda vivia no Hospicio. Os 
obreiros falaban con temor, entre murmurios. Cando pre- 
guntaba por alguen que non via, dicianme en voz baixa que 
escapara ao monte ou o meteran no carcere. Vianme moi sub- 
miso e preguntaronme se queria vender os traballos manuais 
que facian os presos para axudar as familias. Tiven a sorte de 
dar cun companeiro de traballo moi culto e extrovertido e 
que chegou a ser o pai que non conecin. Era Jose Garcia Rios 

Jose Maria Fernandez Perez no equipo de futbol de Astano. 


(“El rubio de Caranza”). Dabame libros e tina que contarlle 
o que lera. Ao estalar a Guerra Civil enviarano a fronte para 
facer trincheiras e linas defensivas. Como estaba considerado 
un vermello, tina unha categoria laboral inferior ao traballo 
que facia. 

Tiven a oportunidade de marchar fora de Ferrol a outras 
empresas, puiden emigrar, pero non quixen. Bazan foi a mina 
escola, o meu mundo, a mina Universidade. Aqueles hones- 
tos traballadores fixeron de nos bos profesionais, pero por 
enriba de todo inculcaronnos conciencia de clase e creo que 
esa conciencia foi a orixe da loita polas liberdades e a rei- 
vindicacion de melloras salariais para unha vida mais digna. 
Recordo que “Pedro Petouto” dicia: 

- Vanse os novos, os bos e profesionais, vanse a enriquecer 
outros pobos coa sua suor? 

Habia que facer a base onde se asentaban os rodamentos. 
Con duas tiras e unhas formas, tomei tres puntos e nunha 
superficie ampla onde se trazan as cadernas do barco, fixen 

pasar polos tres puntos o arco da circunferencia. Aos mandos 
e xefes pareceulles inaudito porque enton alnda non habla 
enxeneiros. Nunca quixen salr, porque como bos profesio- 
nais podiamos ter unha vivenda e dar formacion universitaria 
aos nosos fillos. 

O Partido Comunista. 

Fun unha das cinco persoas que reconstrulron o Parti- 
do Comunista en Bazan no ano 1945. Un deles era Ramon 
Amador Martinez, que veu de fora, e os outros eran Francis- 
co Fernandez Filgueira (“Paco Filgueira”), Julio Aneiros e 
Francisco Gonzalez Vidal (“Paco Balon”). Con este ultimo, 
preparaba os clixes para a vietnamita do Partido Comunista 
coa que faclamos “octavillas” e panfletos. Primeiro tlvoa es- 
condida Manuel Dopico no taller de mecanica e logo fixose 
un soto nunha casa de O Seixo. Moitas veces sala para o tra- 
ballo sen durmir. Desgraciadamente non tinamos naqueles 
anos medios como o computador que nos permitisen facer o 
traballo de maneira moito mais descansada. Eu era o unico 
que sabla escribir a maquina e tina unha. Os que faciamos 
este traballo eramos “clandestinos”. En realidade todos os 
comunistas estabamos na clandestinidade, pero os que aten- 
diamos o aparello de propaganda, mantihamonos afastados 
doutras actividades, porque a nosa detencion era particular- 
mente prexudicial. 

Para ASTANO 

A organizacion do Partido Comunista reuniuse comigo a 
finais de 1962. Dixeronme que tina que ir a ASTANO a crear 
unha organizacion do noso partido que enton non existla. Po- 
bre de min. Caeuseme a alma aos pes. Careda de experiencia 
para mandar e menos alnda para organizar, pero fixose. Da 
oficina de Metodos de Traballo salron os mellores cadros e 
sindicalistas. Recordo a Juan Manuel Ardao, Xan Carballal, 

os irmans Jose e Jesus Diaz, Gumersindo Pita e creo que Xu- 
llo Abelleira. E posibel que houbese mais militantes e lamen- 
to deixalos no tinteiro. Tamen estaba Fermin Carradeguas. 
Con el ia a Betanzos buscar a prensa clandestina e as veces 
a Coruna. Empaquetabamola e distribuiamola aos militantes 
do partido e polas empresas. Tamen me lembro de Antonio 
Otero Lopez que chegou a rexentar o Fondo Social e tivo 
bastante que ver coa construcion de diversas vivendas en San 
Valentin. 

Jose Maria Fernandez Perez (esquerda) cuns companeiros. 


As minas detencions. 

Nunha das minas duas detencions coincidin con Manuel 
Martinez Aneiros. Era un sacerdote que foi logo alcalde de 
Naron que pertencia a corrente conecida como “Igrexa da 
Liberacion”. Logo secularizouse, foi alcalde de Naron, casou 
e traballa na Cooperativa Agricola de Meiras. Tamen conecin 
a Eliseo “Cuco” Ruiz de Cortazar. Dixome que habia unha 
orde arcebispal que lies prohibia relacionarse con xente sig- 
nificadamente comunista, coma min. Deixoume libros, como 
A Nai de Maximo Gorki e unha biblia dedicada que conser- 
vo como ouro en pano. Cando saiamos de comisaria entraban 

Chao Rego e Vicente Couce, parroco e adxunto da igrexa de 
Santa Marina, onde faciamos reunions. Vicente Couce secu- 
larizouse, casou e foi un activo militante comunista que tra- 
ballaba como electricista. 

Entre interrogatorios, un policia apuntoume cunha pisto- 
la. Logo pediume perdon. Tras pasar polo Xulgado, volvin a 
comisaria. Os interrogatorios foron moi duros porque se usa- 
ba a tortura. Alguns resistiron pero outros non e dixeron que 
eu era o que repartia a prensa clandestina. Nos acareos al- 
guns deles choraban ou me pedian perdon polo que dixeran. 
Persoalmente non culpo a ninguen, porque son consciente de 
que non se pode esixir resistir as torturas. 

A Asociacion Memoria Historica Democratica nomeoume 
socio de honra como reconecemento a contribucion da loita 
antifranquista. 


Jose Maria Fernandez Perez 

